56.		Predloženie odvolania odvolaciemu správnemu orgánu
			(§ 57 ods. 2 ZoSK)
Regionálny úrad verejného zdravotníctva so sídlom v Humennom
Ul. M. Nešpora č. 35, 066 01 Humenné
						Úrad verejného zdravotníctva SR
Č. j.: A/2023/03360/HP-2					Stromová ul. č. 76, 800 01 Bratislava
Humenné dňa 4. 7. 2023
Vec:	Predloženie odvolania
Predkladáme Vám ako príslušnému odvolaciemu správnemu orgánu spisový materiál s odvolaním, ktoré podal účastník konania Jozef Kramár, Moskovská ul. č. 1081, 066 01 Humenné, IČO: 34765441, proti nášmu rozhodnutiu č. A/2023/03360/HP zo dňa 2. 6. 2023.
Napadnuté rozhodnutie mu bolo doručené dňa 7. 6. 2023. Iní účastníci v tomto konaní nie sú. Účastník konania podal odvolanie včas.
Na základe podnetu účastníka konania v odvolaní, vykonal prvostupňový správny orgán doplnené konanie, výsledky ktorého sú v spisovom materiáli pripojené. Podľa nášho názoru s ohľadom na výsledky doplneného konania je odvolanie účastníka konania neodôvodnené, pretože jeho tvrdenia v celom konaní vrátane odvolania sú v rozpore s vykonaným dokazovaním a výsledkami šetrenia správneho orgánu.
Prvostupňový správny nemá dôvod o odvolaní sám rozhodnúť podľa § 57 ods. 1 zákona o správnom konaní, preto odvolanie spolu s výsledkami doplneného konania a spisovým materiálom predkladá odvolaciemu orgánu a navrhuje, aby odvolací správny orgán odvolanie účastníka konania zamietol a rozhodnutie prvostupňového správneho orgánu č. j.: A/2023/03360/HP zo dňa 2. 6. 2023. 
potvrdil.
MUDr. Ladislav Bodnár, riaditeľ
Príloha:
–	Spisový materiál
Poznámka
Ak nerozhodne o odvolaní účastníka konania správny orgán, ktorý rozhodnutie vydal, predloží odvolanie spolu s výsledkami doplneného konania a spisovým materiálom odvolaciemu správnemu orgánu najneskôr do 30 dní odo dňa, kedy odvolanie prvostupňovému správnemu orgánu došlo, pričom vysloví názor, čo na základe doplneného konania navrhuje, či je podanie odvolania dôvodné a či bolo podané včas, prípadne iné údaje, ktoré považuje za dôležité.